La **Nacia Muzeo de Etnologio** (nederlande ***Wereldmuseum Leiden*** aŭ ***Rijksmuseum voor Volkenkunde***, akronime **RMV** ), estas la etnografia muzeo de Nederlando. Ĝi troviĝas en la universitata urbo Leiden, kaj estis la unua etnologia muzeo en Eŭropo  kaj, kun siaj bone dokumentitaj famaj kolektoj, ankoraŭ hodiaŭ ĝuas grandan internacian reputacion.

Aktuale de 2014, la muzeo, kune kun la Tropenmuseum en Amsterdamo kaj la Afrika Muzeo en Berg en Dal, kune konsistas la Nacian Muzeon de Mondaj Kulturoj.

En evoluigado de la kolekto, la muzeo dediĉis gravan atenton al akirado de materialo kiu ilustras la historian evoluon de mondkulturoj; sed la genezo de la posedaĵoj de la muzeo komenciĝis per materialo kolektita dum la jaroj kiam Japanio estis oficiale fermita, krom malgranda insulo en la haveno de Nagasako : Deĵima. Nuntempe la muzeo gardas objektojn de Afriko, Gronlando, Ĉinio, Indonezio, Japanio, Koreio, Latinameriko, Nordameriko, Oceanio kaj multe de Azio.

Historio
--------

Desegno sur la fronto de la Leiden Tabulo, fama Maya zona tabulo farita de jadito origine de Gvatemalo tenita en la muzeo.
La institucio, origine nomita *Museum Japonicum* (japana muzeo), estis la unua muzeo en Eŭropo kiu estis dezajnita por pruvi ke kolekti homajn artefaktojn povis signifi pli ol la nura amasiĝo de kuriozaĵoj. Ekde la komenco, ĉi tiu noviga institucio korpigis almenaŭ kvar bazajn principojn: kolektado, scienca esplorado, publika prezento kaj eduka orientiĝo.

Reĝo Vilhelmo la 1-a de Nederlando (1772-1843) jam kreis kabineton kun ĉinaj maloftaĵoj en 1816, kiu estis integrigita en lastatempe kreita Royal Cabinet of Rarities en 1821. En 1826 la kolekto estis aĉetita fare de Jan Cock Blomhoff (1779-1853), kiu administris la nederlandan komercstacion Deĵima (Nagasako) de 1817 ĝis 1823. En 1832 aldoniĝis la kolekto kompilita de Johannes Gerhard Frederik van Overmeer Fischer (?–1848) en Japanio. Tiam la kuracisto kaj japana esploristo Philipp Franz von Siebold (1796–1866), kiu revenis el la Malproksima Oriento, alportis siajn trezorojn. Dum lia restado en Japanio (1823-1829) en la servo de la Nederlanda Orienthinda Kompanio (nederlande *Vereenigde Oostindische Compagnie*), li kolektis abundon da naturaj kaj etnografiaj objektoj. Granda parto de tio, kune kun la antaŭe akiritaj kolektoj, nun formis la bazon de la muzeo fondita en 1837. En 1903 la muzeo transprenis ankaŭ la ampleksan etnologian kolekton de la Rijksmuseum van Outheden .

En 1843, Siebold ankaŭ instigis aliajn eŭropanojn por krei etnografiajn instituciojn similajn al tiuj formiĝantaj en Leiden. Li insistis "pri la graveco de ilia kreado en la eŭropaj ŝtatoj kiuj havis koloniojn ĉar tiuj institucioj povus iĝi rimedo por kompreni la subjektajn popolojn kaj por veki la intereson de publiko kaj komercistoj, necesaj kondiĉoj por enspeziga komerco kiu profitigas ĉiujn".

Galerio
-------

* Stone Ganesha, sitting on a ring of skullsŜtona Ganeŝo, sidanta sur ringo de kranioj
* Buddha statues from Japan, acquired by the museum in 1883 at the International Colonial Trade Exposition in AmsterdamBudho statuoj de Japanio, akirita de la muzeo en 1883 ĉe la Internacia Kolonia Komerca Ekspozicio en Amsterdamo
* Yakushi Nyorai (the Healing Buddha) – This Buddha (and two other center pieces) originate from a mausoleum for the Togukawa shoguns at the Zōjōji temple in Edo.Yakushi Nyorai (la Resaniganta Budho) – Ĉi tiu Budho (kaj du aliaj centraj eroj) devenas de maŭzoleo por la Tokugava ŝogunlando ĉe la Zōjōji templo enEdo.
* "Mountain of the Immortals", from China"Monto de la Nemortuloj", de Ĉinio
* Pueblo Kachina dolls, southwestern United StatesPueblaj kachinaj pupoj, Sudokcidenta Usono
* Nkisi nkondi, (Mangaaka), Central Africa, 1880–1900 CENkisi nkondi, (Mangaaka), Centra Afriko, 1880–1900 CE
* Nkisi nkondiNkisi nkondi
* Book of Wizards of the Batak Toba people of IndonesiaLibro de Sorĉistoj de la Batak Toba popolo de Indonezio
* Men with a live lion in Iran. Photograph by Antoin Sevruguin (1830s–1933)Viroj kun viva leono de Irano. Foto de Antoin Sevruguin (1830aj jaroj–1933)

Literaturo
----------

* *Topstukken van Rijksmuseum Volkenkunde*. KIT Publishers, Amsterdam 2013, ISBN 9789460222535
* Rudolf Effert: *Royal cabinets and auxiliary branches: origins of the National Museum of Ethnology, 1816-1883*. Leiden 2008, ISBN 978-90-5789-159-5

Referencoj
----------

1. ↑  RVM website: *Home...>Collectie...>Collection History* (el Retarkivo {{{1}}})
2. ↑  Otterspeer, W. (1989). *Leiden Oriental Connections, 1850-1940,* p. 391.
3. ↑  Koninklijk Kabinet van Zeldzaamheden on Leiden University webpage
4. ↑  Carbonell, Bettina. (2004). *Museum Studies: An Anthology of Contexts,* p. 134, citing Siebold, Philipp. (1843). *Lettre sur l'utilité des Musées Ethnographiques et sur l'importance de leur création dans états européens qui posèdents des Colonies,* p. 10.

Eksteraj ligiloj
----------------

* Retejo por *Rijksmuseum voor Volkenkunde* (angle)
* Internacia Centro por la Studo de la Konservo kaj Restarigo de Kulturaj Propraĵoj (ICCROM)


|  |  |
| --- | --- |
| Bibliotekoj | * PeEnEo: 852750
* GND: 1009454-4
* LCCN: n2009018008
* VIAF: 1861149198211274940008
* ISNI: 0000000122069488
* SUDOC: 030050413
* BNF: 121545349
* ULAN: 500301309
* NLA: 36530692
* NKC: ko20221162277 ko20221162276, ko20221162277
* BNE: XX99629
 |